डायबिटीज के मरीजों को अब अपनी शुगर (रक्त शर्करा) को नियंत्रित करने के लिए इंसुलिन का इंजेक्शन बार-बार नहीं लगाना पड़ेगा। इंसुलिन पंप से उनकी यह समस्या हमेशा के लिए दूर हो जाएगी। डायबिटोलोजिस्ट डॉ. मनुज शर्मा ने बताया कि कई बच्चों को डायबिटीज की बीमारी जन्म से ही सौगात में मिलती है। इन बच्चों को रोज-रोज इंसुलिन के इंजेक्शन लगवाना काफी कष्टप्रद होता है। इन बच्चों को इंजेक्शन से निजात दिलाने के लिए इंसुलिन पंप एक कारगर उपाय है। इंसुलिन पंप बच्चों के साथ हर उम्र के लोग लगवा सकते हैं।